চাকরিজীবীদের আয়কর রিটার্ন ফর্মে পরিবর্তন আনল সেন্ট্রাল বোর্ড অফ ডিরেক্ট ট্যাক্সেস। এবার থেকে বেতনের পুরো ব্রেক আপ উল্লেখ করতে হবে আয়কর রিটার্নের সময়ে। 
২০১৮-১৯ আর্থিক বছরে ট্যাক্স রিটার্নের সময়ে নতুন ফর্মে এক জন আয়করদাতাকে বেতনের অ্যালাউয়েন্সের অংশটি উল্লেখ করতে হবে। যে অংশটির জন্য কর দিতে হয় এবং যার জন্য কর দিতে হয় না, দুটোই উল্লেখ করতে হবে। 
এক জনের বেতনের পুরো ব্রেক আপই অবশ্য ফর্ম-১৬ তে দেওয়া থাকে। আগে এটি আয়কর রিটার্ন ফর্মে লিখতে হত না। এবার সেটা করতে হবে। 

এই বিষয়ে অন্যান্য খবর

আয়কর রিটার্ন আর ফেলে রাখলে চলবে না, হাতে সময় ৪ দিন। জানুন নয়া নিয়ম
আয়করের হারে কোনও পরিবর্তন নেই, ছাড় মিলবে অন্য জায়গায়, ঘোষণা বাজেটে


আগের বছরের মতো এবারেও বেতনভুক কর্মচারীরা আইটিআর-১ বা সহজ ফর্মই পূরণ করতে পারবেন। তবে যাঁদের বার্ষিক আয় ৫০ লাখ টাকার বেশি তাঁদের জন্য থাকছে অন্য ফর্ম।
তবে এই খুঁটিনাটি কোনও কোম্পানি তাদের টিডিএস-এও উল্লেখ করে। যদি কোম্পানির টিডিএস-এর বিশদ তথ্যের সঙ্গে কর্মীদের আয়করের তথ্য কোনও সফটওয়্যারের মাধ্যমে মিলিয়ে নেওয়ার ব্যবস্থা করতে পারত আয়কর দফতর, তাহলে সাধারণ করদাতাদের এই ঝক্কি পোহাতে হতো না।
ব্যবসায়ীদের ক্ষেত্রে জিএসটি নম্বর ও জিএসটি-তে যে টার্নওভারের উল্লেখ করা আছে, তাও আয়কর রিটার্নের সময়ে জানাতে হবে।